ຈີນ ຕັດສີນລົງໂທດ ທະນາຍຄວາມ ສິດທິມະນຸດ ທີ່ເປັນຄົນພິການ 
ຈີນ ຕັດສີນລົງໂທດນາງ Ni Yulan ທະນາຍຄວາມສິດທິມະນຸດ ທີ່ເປັນຄົນພິການ ພ້ອມດ້ວຍສາມີ ໃຫ້ຈໍາຄຸກສອງປີ ກັບແປດເດືອນ.
ຈີນໄດ້ຕັດສິນໂທດນາງ Ni Yulan ທະນາຍຄວາມສິດທິມະນຸດ ທີ່ ເປັນຄົນພິການ ໃຫ້ຈຳຄຸກເປັນເວລາສອງປີກັບແປດເດືອນ ສ້າງຄວາມປັ່ນປ່ວນແລະສໍ້ໂກງຫຼັງຈາກໄດ້ ມີການຮ້ອງທຸກຂອງພວກນັກເຄື່ອນໄຫວດ້ານສິດທິມະນຸດ ສານແຫ່ງນຶ່ງໃນກຸງປັກກິ່ງໄດ້ຕັດສິນລົງໂທດທະນາຍຄວາມອາຍຸ 51 ປີ ໃນວັນອັງຄານ ມື້ນີ້ ແລະສາມີຂອງນາງ ທ່ານ Dong Jiqin ກໍໄດ້ຖືກຕິດຄຸກເປັນເວລາ 2 ປີ ໃນຂໍ້ຫາ ຄ້າຍຄືກັນ ທັງສອງຄົນ ໄດ້ປະຕິເສດຕໍ່ຂໍ້ກ່າວຫາ ແລະບັນດາຜູ້ສະໜັບສະໜຸນ ກ່າວວ່າ ການກ່າວ ຫາທີ່ວ່ານີ້ແມ່ນມີຈຸດປະສົງແນໃສ່ເພື່ອຢາກໃຫ້ເຂົາເຈົ້າຢຸດເຊົາໃນການຕິຕຽນລັດຖະບານ ທັງສອງໄດ້ຖືກຈັບເມື່ອປີກ່ອນ ອັນເປັນພາກສ່ວນນຶ່ງ ໃນການປາບປາມ ພວກຄັດຄ້ານ ທາງດ້ານການ ເມືອງໃນຂອບເຂດທີ່ກວ້າງຂວາງ ຫຼັງຈາກໄດ້ມີການຮຽກຮ້ອງໂດຍບໍ່ ປະກາດຊື່ທາງອິນເຕີແນັດ ໃຫ້ມີການປະທ້ວງໃນປະເທດຈີນລຸນຫລັງ ທີ່ໄດ້ມີການລຸກ ຮືຂື້ນເປັນລຳດັບມາຢູ່ໃນບັນດາປະເທດອາຣັບ ບັນດານນັກການທູດພິເສດຂອງສະຫະພັນຢູໂຣບ ໃນປະເທດຈີນມີຄວາມເປັນຫ່ວງທີ່ສຸດ ຕໍ່ການລົງໂລດແກ່ ບັນດານັກປົກປ້ອງສິດທິມະນຸດ Ni Yulan ແລະ Dong Jiqin